Odense Adresse-Contoirs Efterretninger, 1807-11-10
Ligeledes blev i forrige Uge 26 Holmens Tømmermænd tilvogns afsendt til Falster. Siden Plyndrerne fra de paa Saltholm staaende Orlogsvrag arresteredes i Dragøe, er atter en Baad der anholdt med 3 Mand og lignende Tyvekoster. Søndagen den 1ste d. M. tildrog sig det løierlige Tilfælde, at Fangelinien gik itu for en dito Tyvebaad, medens de 2 Mand vare oppe at gjøre Bytte. Den dreev da med een Mand til Dragøe, hvor han forsulten og forfrossen kom i Land og blev anholdt tilligemed Baaden. Mange Svenske søge ogsaa til disse Vrag for at plyndre. Kapitainen paa en Tremaster, som Natten til den 2den løb paa Grund Sønden for Dragøe, er befunden at være en Engelskmand som fører Svensk Flag og har Svenske Folk. Den 6te blev i Dragøe optaget Forhør over ham og hans Folk af Skouten i Hollænder. byen. Til Helsingør blev atter en Prise indbragt. Det var en Engelsk Brig, som ankom fra Østersøen og lagde sig under Hveen. J. Hartvig, som i Kbhvn var bleven forsynet med Kaperbrev, tog ud med sit Mandskab, 10 i alt, for at tage den. Med Skipperen og en Superkargo var 10 Md. ombord. Skipperen, som ingen Fjendtlighed formodede, blev meget forbittret, da han erfarede deres Hensigt, og sagde, at havde han formodet sligt skulde han have forsvaret sig til det yderste men nu blev han overmandet, og overgav sig. At ingen af de mange Krydsere skulde rive Prisen fra dem, især da en tilseilende Brig skjød efter dem, kappedes Ankertouget, de seilede af med den og bragte den lykkelig forbi Fæstningen ned ved Lappen under Fæstningens Kanoner, hvor den ligger temmelig sikker for Røvergjester. Dagen derpaa er den bragt ind i Havnen. Den er ankommen fra London og var under amerikansk Flag kommen til Memel, men, da det blev opdaget at den var engelsk, blev den derfra afviist. Ved dens Opgaaende er betalt over 400 Rd. Species i Told. Den er ladet med Sukker, Kaffe, Klæde, Kassimir, Silketøyer o. s. v. Ladningen angives til 30000 Pd. Sterlings Værdie. Mod Aften blev atter en Prise, et nyt Engelsk tremastet Skib en Bark, ladet med Planker og Jern fra Kalmar, indbragt af Kapitain J. Lind. En dansk Galease ladet med Rug gik under Seils til Trondhjem forsynet, med engelske Passer. Det store Engelske Koffardieskib, som opbragtes til Kjøbenhavn den 26 f. M. (S. 566.), førte Preussisk Flag, Paa Refsnæs ved Kallundborg er en fjendtlig Fregat paa 48 Kanoner stødt saa fast paa Grund imellem Stenene, at al Fjendens Umage for at buxere den løs med Skalupper. efterat han har udtaget Kanonerne vil være forgiæves Atter har man et sørgeligt Beviis paa Afsavnet af en rummeligere Havn ved Helsingøer, da 3 af de opbragte Engelske Brigger, som laae ned af Toldkammeret, ere ved den stærke Søegang i Stormen den 3die drevne ind paa Grund, den ene skal især have taget Skade. Folgende Tildragelse fortælles endnu fra samme Sted: En af de Engelske Brigger, som skal tilbageleveres (til hvem, og hvorfor, meldes ey) laae fuldlastet uden for Broen, med dens en Færgemand med sin Dreng holdt Nattevagt paa den. Om Aftenen den 3die lagde en Slup med 12 a 14 Md. sig paa Siden af den, for ventelig at gaae ombord paa den. Paa Spørgsmaal, hvo de vare, svaredes: Portugisere; men Manden, som antog dem, som rettest for Engelske Røvere, ilede med Drengen i sin Baad til Land. Nu blev strax fra Broen, af det Borgerlige Artillerie=Korps, nogle skarpe Skud affyrede, som have kyssedem bort, thi, da nogle raske Færgefolk kort efter gik ombord, forefandt de ingen, men vel Beviis paa Skuddenes Virkning. Samme Aften skulle flere saadanne Slupper være mærkede at krydse langs Strandkanten ned af Snedkesteen, men ingen vovede at komme i Land, da de overalt have fundet Posterne vaagne.